
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2020. (III. 26.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2020. március 18.

Horinka László s.k.

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2020. február 27-ei ülése óta egy képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	7/2020
	2020.01.30.
	A sápi temető tulajdoni helyzetének rendezése (0202/6 hrsz.)


	2020.03.10
	Végrehajtva


II. Tájékoztató az előző ülés óta történt fontosabb eseményekről
A következő fontosabb eseményeket említeném meg az elmúlt ülésünk óta:

· Február 28-án került sor az újonnan megépült Egészségközpont átadására, ami a Pest Megyei Kompenzációs Alap 200 milliós támogatásából és az önkormányzat önerejéből épült összesen 300 millió Ft értékben. Az eseményen részt vett és beszédet mondott Czerván György országgyűlési képviselő, valamint Szabó István, Pest Megye Önkormányzata Közgyűlésének elnöke. Az épületet Cartoletti Norbert pünkösdi, Kelédi Márton baptista lelkipásztor és Szegedi László plébános áldotta meg.
· Március 10-én látogatást tett nálunk Farkas Norbert rendőr alezredes, a Pest Megyei Rendőr-főkapitányság Ellenőrzési Szolgálatától, akinek a Nagykátai Rendőrkapitányság feladatellátásáról mondhattam el véleményemet.
· Március 13-án Naszvadi Gábor őrsparancsnok részvételével a városnapot érintő biztonsági kérdésekről tartottunk megbeszélést.
· Március 14-én a helyi intézmények vezetőivel és a képviselő-testület tagjaival tartottam egyeztetést a koronavírus-járvány visszaszorítása érdekében teendő helyi intézkedésekről.
· A március 15-ei ünnepségünk a járványra való tekintettel elmaradt, de az önkormányzat nevében koszorút helyeztünk el képviselőtársaimmal a Petőfi-emléktáblánál.
· Március 16-án újabb járványügyi megbeszélésre került sor, ahol az intézményvezetők mellett jelen voltak háziorvosaink, házi gyermekorvosaink és védőnőink is. Az orvosok ezt követően összeállítottak egy tájékoztatót a lakosság számára a járvány megelőzésével kapcsolatos tudnivalókról.

Sülysáp, 2020. március 18.

